Cultura poculorum campaniformium
Cultura poculorum campaniformium vel cultura vasorum campaniformium fuit quaedam cultura archaeologica Chalcolithica intra praehistoriam Europaeam quae in Europa Occidentali inter annos ab 2900 ad 2500 a.C.n. fere et 1800 a.C.n. floruit. Nomen culturae ob ceramicas campaniformes datur. Cultura materialis invenitur ab Iberia ad Albem et Danubium, ac per Britanniam et Hiberniam. Videntur reliquiae antiquissimae inventae esse ad ostium Tagi. Diffusio horum fictilium fuit cum diffusione metallurgiae cupri in Europa.